શબ્દો સામે મારે કયારેય જીતવું નથી અથવા તો મારા શબ્દોનો ઉપયોગ કરીને મારે કોઈને હરાવવા નથી. સતત કંઈક શોધવાનો પ્રયાસ કરતી હું મારી આજુબાજુ જીવી રહેલા લોકો, મારી આજુબાજુની પરિસ્થિતિઓ, નવા વળાંકો લેતી જીંદગીઓ અને લાગણીઓને શબ્દો આપવા લાગી. ઘણીવાર મને એવુ લાગતું કે આ શબ્દો મારી અંદર જીવી રહ્યા છે પરંતુ હું કદાચ ખોટી હતી. શબ્દો મારી અંદર નહી પરંતુ હું શબ્દોમાં જીવવા લાગી હતી. મારા શબ્દો અને મારા વાક્યો કયાંક અને કયાંક મારી અંદરની લાગણીઓ, વિચારો, અને પરિસ્થિતિઓને વાચા આપી રહ્યા હતા. દરેક પરિસ્થિતિને શબ્દોમાં વણર્ન કરવી એ હવે મારી જરૂરિયાત બની ગયી હતી. લાગણીઓ સાથે આવી જતાં આંસુઓ, હાસ્ય, પ્રેમ અને ગુસ્સાનુ પણ સ્થાન શબ્દોએ લઈ લીધુ હતું.